stanford-oval/wikipedia huggingface dataset:
Triton (kuu)
Siepattu kuu?

Kummallisen ratansa vuoksi Tritonia pidetään Neptunuksen sieppaamana Kuiperin vyöhykkeen kääpiöplaneettana. Kaappaus selittäisi myös sen, että Neptunuksen kuujärjestelmä on kokonaan erilainen kuin muiden jättiläisplaneettojen. Tritonin saapuminen Neptunuksen läheisyyteen on saattanut singota toisen kuun Nereidin soikealle radalle ja suistaa Neptunuksen nyt hävinneitä kuita radoiltaan, niin että ne ovat saattaneet syöksyä Neptunukseen tai törmäillä toisiinsa tai Tritoniin. Nykyisen niin sanotun Nizzan mallin mukaan suuren kuun sieppaus oli todennäköisin juuri uloimmalle suurelle planeetalle Neptunukselle, koska teorian mukaan Neptunus vaelsi Kuiperin vyöhykkeellä ulospäin. Joidenkin simulaatioiden mukaan Triton on alun perin ollut suuren kaksois(kääpiö)planeetan toinen osapuoli, jonka lähiohituksessa Neptunus sieppasi Tritonin aurinkokunnan ollessa 5-10 miljoonan vuoden ikäinen.
Tämän jälkeen vuorovesivoimat pyöristivät Tritonin radan. Vuorovesivoimat myös kuumensivat ja sulattivat Tritonin mikä selittää monet Tritonin pinnan piirteet. Tritonin oletettu alkuperäinen emäplaneetta Amphitrite saattoi kiertää alkujaan noin 18 AU päässä Auringosta, ja olla massaltaan ehkä noin 2 Maan massaa.
Tritonin uskotaan taannehtivan ratansa takia syöksyvän Neptunukseen joskus 1,4–3,6 miljardissa vuodessa. Triton saattaa hajota kun saapuu Rochen rajalle. Tämän tuloksena saattaa lopulta olla se, että Neptunuksen ympärille muodostuu samankaltainen rengasjärjestelmä kuin Saturnukselle.
Aiheesta muualla

Wikimedia Commonsissa on kuvia tai muita tiedostoja aiheesta .
Neptunuksen kuut
| --- | --- |
Sisemmät kuut:  Naiad | Thalassa | Despina | Galatea | Larissa | Hippokamppi | Proteus
Suuret kuut:  Triton
Ulommat kuut:  Nereid | Halimede | Sao | Laomedeia | Psamathe | Neso
Tritonin massa käsittää 99,66% Neptunuksen kuiden yhteenlasketusta massasta.
Jäälaavan purkautumisessa syntyneitä rengasmaisia laakioita Tritonissa.
Hessu Hopo – rampin rämäpää

| Hessu Hopo – rampin rämäpää> An Extremely Goofy Movie |
| --- | --- |

Ohjaaja:  Ian Harrowell Douglas McCarthy
Käsikirjoittaja:  Scott Spencer Gorden (käännä suomeksi)
Tuottaja:  Lynne Southerland (käännä suomeksi)
Säveltäjä:  Steve Bartek
Valmistustiedot
Valmistusmaa:  Yhdysvallat Australia
Tuotantoyhtiö:  DisneyToon Studios Walt Disney Pictures
Levittäjä:  Walt Disney Studios Home Entertainment Disney+
Ensi-ilta:  2000
Kesto:  76 minuuttia
Alkuperäiskieli:  englanti
Edeltäjä:  Hopon poppoo
Aiheesta muualla
IMDb
Elonet
AllMovie
Infobox OKNimi-testi OK: 
Hessu Hopo – rampin rämäpää (engl. An Extremely Goofy Movie) on Walt Disneyn vuonna 2000 julkaisema animaatio, joka julkaistiin suoraan videolevitykseen. Elokuvan ohjasi Douglas McCarthy.
Elokuvassa Hessun poika, lahjakas skeittaaja Max aloittaa yliopisto-opintojaan mutta joutuu häpeämään sähläävää isäänsä.
Ääninäyttelijät > Alkuperäiset

| 0 | 1 | 2 |
| --- | --- | --- |
|  Bill Farmer  | … |  Hessu   |
|  Jason Marsden  | … |  Max   |
|  Jeff Bennett  | … |  Bradley Aatelinen III, työnvälitysnainen   |
|  Jim Cummings  | … |  Pekka, Beekins Toy Companyn johtaja   |
|  Vicki Lewis  | … |  baskerityttö   |
|  Bebe Neuwirth  | … |  Sylvia Marpole   |
|  Rob Paulsen  | … |  P.P.   |
|  Pauly Shore  | … |  Robert   |
|  Brad Garrett  | … |  Tankki   |
Ääninäyttelijät > Suomenkieliset

| 0 | 1 | 2 |
| --- | --- | --- |
|  Petri Liski  | … |  Hessu   |
|  Vili Toikka  | … |  Max   |
|  Petteri Halmela  | … |  nuori Max   |
|  Jarkko Tamminen  | … |  Bradley Aatelinen III   |
|  Markku Riikonen  | … |  Pekka   |
|  Jenni Sivonen  | … |  baskerityttö   |
|  Mia Liski  | … |  Sylvia Marpole   |
|  Antti Pääkkönen  | … |  P.P.   |
|  Jasper Pääkkönen  | … |  Robert   |
|  Heikki Sankari  | … |  Tankki   |
|  Eero Saarinen  | … |  selostaja Chuck   |
|  Jarmo Koski  | … |  Beekins Toy Companyn johtaja, valmentaja   |
|  Maija-Liisa Peuhu  | … |  työnvälitysnainen   |
Suomenkielisen version sivurooleista vastaavat Tuomas Uusitalo, Mervi Hiltunen, Jukka Rasila, Kiti Kokkonen, Pekka Autiovuori, Nina Tapio, Santeri Kinnunen, Pekka Lehtosaari, Mari Hiljanen, Jaana Hovinen, Vaula Hyry ja Marja-Liisa Pettersson. Ohjauksesta ja käännöksestä vastasi Pekka Lehtosaari.
Aiheesta muualla

Hessu Hopo – rampin rämäpää Internet Movie Databasessa (englanniksi)
Avara maailma

| Avara maailma> The Whole Wide World |
| --- | --- |

Ohjaaja:  Dan Ireland
Käsikirjoittaja:  Michael Scott Myers
Perustuu:  Novalyne Price Ellisin muistelmiin
Tuottaja:  Carl Colpaert Vincent D’Onofrio Dan Ireland Benjamin Mouton Michael Scott Myers Kevin Reidy
Säveltäjä:  Harry Gregson-Williams Hans Zimmer
Pääosat:  Vincent D’Onofrio Renée Zellweger
Valmistustiedot
Valmistusmaa:   Yhdysvallat
Tuotantoyhtiö:  Cineville The Kushner-Locke Company
Levittäjä:  Sony Pictures Classics Netflix
Ensi-ilta:   Tammikuussa 1996 Sundancen elokuvajuhlat 20. joulukuuta 1996  8. syyskuuta 1996 Toronton elokuvajuhlat
Kesto:  111 minuuttia
Alkuperäiskieli:  englanti
Budjetti:  1 300 000 USD
Aiheesta muualla
IMDb 
Elonet
AllMovie
Infobox OKNimi-testi OK: 
Avara maailma (engl. The Whole Wide World) on Dan Irelandin ohjaama yhdysvaltalainen elämäkerrallinen romanttinen draamaelokuva, joka sai ensi-iltansa vuonna 1996. Elokuvan pääosia esittävät Vincent D’Onofrio ja Renée Zellweger.
Avara maailma kertoo pulp-kirjailija Robert E. Howardin (D’Onofrio) ja opettaja Novalyne Price Ellisin (Renée Zellweger) suhteesta. Elokuva perustuu itse Novalyne Pricen muistelmiin One Who Walked Alone (1986), joiden pohjalta Michael Scott Myers laati käsikirjoituksen.
Juoni

Avara maailma kertoo nuoresta opettajattaresta, joka rakastuu 1930-luvun Texasissa. Novalyne Pricen (Renée Zellweger) elämä muuttuu, kun hän kohtaa komean ja omaperäisen pulp-kirjailija Robert E. Howardin (Vincent D’Onofrio). Pariskunta löytää toisistaan ja mielikuvituksesta lohtua pula-aikana.
Näyttelijät

| 0 | 1 | 2 |
| --- | --- | --- |
|  Vincent D’Onofrio  | … |  Robert E. "Bob" Howard   |
|  Renée Zellweger  | … |  Novalyne Price   |
|  Ann Wedgeworth  | … |  Rouva Howard   |
|  Harve Presnell  | … |  Tohtori Howard   |
|  Benjamin Mouton  | … |  Clyde Smith   |
|  Michael Corbett  | … |  Pormestari Booth Adams   |
|  Helen Cates  | … |  Enid   |
|  Chris Shearer  | … |  Truett Vinson   |
|  Leslie Berger  | … |  Ethel   |
|  Libby Villari  | … |  Etna Reed Price   |
|  Sandy Walper  | … |  Mammy   |
|  Dell Aldrich  | … |  Rouva Hemphill   |
|  Elizabeth D'Onofrio  | … |  Rouva Smith   |
Tuotanto

Avara maailma kuvattiin Texasissa Austinin, Bartlettin ja Bastropin kaupungeissa 1,3 miljoonan dollarin budjetilla.
Olivia d’Abon oli tarkoitus näytellä naispääosa, mutta oli raskaana kun kuvaukset alkoivat.
Julkaisu ja vastaanotto

Avara maailma sai ensi-iltansa kotimaassaan Yhdysvalloissa Sundancen elokuvajuhlilla tammikuussa vuonna 1996. Teatterilevitykseen elokuva pääsi vasta 20. joulukuuta 1996. Avara maailma oli osallisena myös Toronton elokuvajuhlilla Kanadassa 8. syyskuuta 1996.
Elokuvalla on Rotten Tomatoes -sivustolla 81 prosentin "tuore"-arvosana, joka perustuu 16:teen arvosteluun.
Palkinnot ja palkintoehdokkuudet

| 0 | 1 | 2 | 3 | 4 |
| --- | --- | --- | --- | --- |
| Vuosi | Palkinto | Kategoria | Kenelle | Voitto / Ehdokkuus |
| 1996 | Fort Lauderdalen elokuvajuhlat: President-palkinto | Paras kuvaus | Claudio Rocha | Voitto |
| 1996 | Mar del Platan elokuvajuhlat: Paras naisnäyttelijä -palkinto | Paras naispääosa | Renée Zellweger | Voitto |
| 1996 | Seattlen elokuvajuhlat: American Independent Special Jury Prize | – | Dan Ireland | Voitto |
| 1996 | Seattlen elokuvajuhlat: Golden Space Needle -palkinto | Paras miespääosa | Vincent D’Onofrio | Voitto |
| 1996 | Sundancen elokuvajuhlat: Grand Jury Prize | – | Dan Ireland | Ehdokkuus |
| 1996 | Verona Love Screensin elokuvajuhlat | Paras elokuva | Dan Ireland | Ehdokkuus |
| 1997 | Chicago Film Critics Association -palkinto | Lupaavin näyttelijätär | Renée Zellweger | Ehdokkuus |
| 1997 | Independent Spirit -palkinto | Paras naispääosa | Renée Zellweger | Ehdokkuus |
| 1997 | Independent Spirit -palkinto | Paras käsikirjoitus | Michael Scott Myers | Ehdokkuus |
| 1997 | National Society of Film Critics -palkinto | Paras miespääosa | Vincent D’Onofrio | Ehdokkuus |
| 1998 | Lone Star Film & Television -palkinto | Paras miespääosa | Vincent D’Onofrio | Voitto |
| 1998 | Lone Star Film & Television -palkinto | Paras käsikirjoitus | Michael Scott Myers | Voitto |
DVD-julkaisu

Avara maailma julkaistiin DVD:lle Yhdysvalloissa 29. heinäkuuta 2003.
Aiheesta muualla

Avara maailma Internet Movie Databasessa (englanniksi)
Avara maailma Elonet.
Avara maailma AllMoviessa. (englanniksi)
Avara maailma Rotten Tomatoesissa (englanniksi)
Kerros

Kerrostalosta punaisella väritetty osa on talon yksi kerros.
Kerros tarkoittaa rakennuksen samalla tasolla olevia tiloja tai huoneita.
Rakennuksen kerrosten lukumäärä on rakennuksen kerrosluku.
Rakennuksen kerrokset

Kellarikerros tarkoittaa kokonaan tai osittain maanalaista tai maantasossa olevaa kerrosta, jossa ei ole asuin- tai työhuoneita.
Pohjakerros tarkoittaa rakennuksen ensimmäistä kerrosta eli maantasossa olevaa kerrosta. Se voi tarkoittaa myös asuinhuoneita sisältävää kellarikerrosta.
Alakerros eli alakerta tarkoittaa pohjakerrosta talossa, jossa on vähintään kaksi kerrosta.
Yläkerros eli yläkerta tarkoittaa pohjakerroksen yläpuolella olevaa kerrosta.
Kerrosta, joka on maan kaltevuuden vuoksi joiltain osin maanpinnan alapuolella, kutsutaan osittain maanalaiseksi kerrokseksi.
Petra Manner

Petra Manner
Petra Manner haastattelee sulkapalloilija Ville Långia.
Petra Elina Manner (s. 20. tammikuuta 1985) on suomalainen urheilutoimittaja. Hän työskentelee uutistenlukijana Yleisradion Urheiluruudussa. Jalkapallon Brasilian MM-kilpailuissa 2014 Manner oli yksi Ylen studio-osuuksien juontajista. Hän toimi juontajana myös jalkapallon MM-kisojen 2018 kisalähetyksissä.
Manner valmistui ylioppilaaksi Mäkelänrinteen lukiosta ja aloitti sen jälkeen historian opinnot Helsingin yliopistossa. Samoihin aikoihin hän harrasti aktiivisesti tanssia ja oli muun muassa Antti Tuiskun ja Daruden taustatanssijana. Vietettyään vuoden opiskelijavaihdossa Sorbonnen yliopistossa Ranskassa hän opiskeli urheilujournalismia Haaga-Helia ammattikorkeakoulussa.
Hän toimi nuorempana Ylen lähettämän Iines-ohjelman juontajana, joita haettiin kouluihin lähetettyjen ilmoitusten kautta. Manner on osallistunut maratoneille ja juossut matkan parhaimmillaan aikaan 3.18.48.
Petra Manner ja Laura Arffman saivat Suomen kieltenopettajien liiton ja Otavan kirjasäätiön Vuoden kieliteko 2024 -palkinnon Pariisin kesäolympialaisissa tekemistään monikielisistä haastatteluista.
Yksityiselämä

Manner seurustelee yleisurheiluvalmentaja Janne Ukonmaanahon kanssa. Hän oli aiemmin naimisissa Ylen urheilutoimittajan ja -selostajan Antti Ennekarin kanssa, mutta tämä jätti avioerohakemuksen marraskuussa 2020. Heillä on kaksi lasta.
Kellarikerros

Kellarikerros
Kellarikerros (myös kellari) tarkoittaa rakennuksessa kokonaan tai osittain maanalaista tai maantasossa olevaa kerrosta, jossa ei ole asuin- tai työhuoneita.
Perinteisesti kellarikerroksessa on sijainnut elintarvikkeiden säilytykseen käytettävä talouskellari. Kerrostaloissa kellarikerroksessa on usein erilaiset yhteiset tilat kuten pesula, sauna ja peseytymistilat, harrastetilat, huoneistokohtaiset säilytyskopit, jne.lähde?
Aiheesta muualla

Kuvia tai muita tiedostoja aiheesta Kellarikerros Wikimedia Commonsissa
Kauneuden valta

| Kauneuden valta> Elegy |
| --- | --- |

Ohjaaja:  Isabel Coixet
Käsikirjoittaja:  Nicholas Meyer
Perustuu:  The Dying Animal
Tuottaja:  Andre Lamal Gary Lucchesi Tom Rosenberg
Säveltäjä:  Cliff Eidelman
Kuvaaja:  Jean-Claude Larrieu
Leikkaaja:  Amy E. Duddleston
Pääosat:  Penélope Cruz Ben Kingsley
Valmistustiedot
Valmistusmaa:  Yhdysvallat
Tuotantoyhtiö:  Lakeshore Entertainment
Levittäjä:  Samuel Goldwyn Films Netflix
Ensi-ilta:  2008
Kesto:  106 minuuttia
Alkuperäiskieli:  englanti
Tuotto:  14 894 347 USD
Aiheesta muualla
IMDb 
Elonet
AllMovie
Infobox OKNimi-testi OK: 
Kauneuden valta (engl. Elegy) on Isabel Coixetin ohjaama elokuvasovitus Philip Rothin romaanista The Dying Animal. Elokuvan pääosissa esiintyvät Ben Kingsley ja Penélope Cruz.
Helsingin Sanomien Nyt-liitteen kriitikot valitsivat Kauneuden vallan vuoden 2009 kymmenen parhaan elokuvan joukkoon.
Juoni

David Kepesh (Kingsley) on ikääntyvä kulttuurin ja kirjallisuuden opettaja nimettömäksi jäävässä mutta arvostetussa yliopistossa New Yorkissa. Hän on eronnut vaimostaan ajat sitten, pitää avioliittoa omalta osaltaan virheenä ja on etääntynyt lääkärinä toimivasta pojastaan Kennystä (Peter Sarsgaard). Davidillä on parikymmentä vuotta ollut vapaa suhde Carolinen (Patricia Clarkson) kanssa, joka oli alun perin hänen opiskelijansa kuten monet muutkin hänen lyhytaikaisista suhteistaan.
Tällä kertaa David ihastuu taas upeaan naisopiskelijaan Consuela Castilloon (Penélope Cruz). Tunne on molemminpuolinen ja johtaa nopeasti syvään suhteeseen. Kepeshin paras ystävä, Pulitzer-palkittu runoilija George (Dennis Hopper) neuvoo pitämään seksikumppanit ja keskustelukumppanit erillään, mutta Kepesh joutuu naisen pauloihin totaalisesti. Consuela yrittää saada Davidia tapaamaan kuubalaista sukuaan, ja tämä suostuu lopulta tulemaan hänen valmistujaisiinsa. Viime hetkellä David kuitenkin keksii verukkeen eikä saavukaan paikalle.
Tämän jälkeen David ei kuule Consuelasta pariin vuoteen mitään. Caroline on lähtenyt kuultuaan Consuelasta, paras ystävä George kuolee yllättäen, ja Kenny-poika hakee aviokriisitukea isältään mutta turhaan. Uudenvuoden aattoiltana Consuela yllättäen ottaa yhteyttä ja haluaa tulla heti käymään. Hän kertoo sairastuneensa rintasyöpään ja olevansa menossa leikkaukseen. David menee tapaamaan Consuelaa sairaalaan leikkauksen jälkeen, ja heidän suhteensa näyttää elokuvan päätteeksi saavan uuden alun.
Näyttelijät

| 0 | 1 | 2 |
| --- | --- | --- |
|  Penélope Cruz  | … |  Consuela Castillo   |
|  Ben Kingsley  | … |  David Kepesh   |
|  Dennis Hopper  | … |  George O’Hearn   |
|  Patricia Clarkson  | … |  Carolyn   |
|  Peter Sarsgaard  | … |  Kenneth Kepesh   |
|  Deborah Harry  | … |  Amy O’Hearn   |
|  Charlie Rose  | … |  itsenään (tv-haastattelija)   |
|  Antonio Cupo  | … |  nuorempi mies   |
|  Michelle Harrison  | … |  toinen opiskelija   |
|  Sonja Bennett  | … |  Beth   |
|  Chelah Horsdal  | … |  Susan Reese  |
Tuotanto

Tarina sijoittuu New Yorkiin, mutta elokuva kuvattiin Kanadan Vancouverissa.
Aiheesta muualla

Kauneuden valta Internet Movie Databasessa (englanniksi)
Kauneuden valta Rottentomatoes.comissa (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Elegy (film)
Käännös suomeksi
Shazam! (elokuva)

| Shazam! |
| --- | --- |

Ohjaaja:  David F. Sandberg
Käsikirjoittaja:  Henry Gayden
Tarina:   Henry Gayden  Darren Lemke 
Perustuu:  C. C. Beckin ja Bill Parkerin sarjakuvahahmoon Shazam
Tuottaja:  Peter Safran
Säveltäjä:  Benjamin Wallfisch
Kuvaaja:  Maxime Alexandre
Leikkaaja:  Michel Aller
Pääosat:   Zachary Levi  Mark Strong  Asher Angel  Jack Dylan Grazer  Djimon Hounsou 
Valmistustiedot
Valmistusmaa:  Yhdysvallat
Tuotantoyhtiö:   New Line Cinema  DC Films  The Safran Company  Seven Bucks Productions  Mad Ghost Productions 
Levittäjä:  Warner Bros. Pictures
Ensi-ilta:   2019-3-1515. maaliskuuta 2019 (Toronto)  2019-4-55. huhtikuuta 2019 (Yhdysvallat ja Suomi)  
Kesto:  132 min
Alkuperäiskieli:  englanti
Budjetti:  100 miljoonaa dollaria
Tuotto:  364 miljoonaa dollaria
Seuraaja:  Shazam! Fury of the Gods
Aiheesta muualla
IMDb 
Elonet
AllMovie
Infobox OKNimi-testi OK: 
Shazam! on vuonna 2019 ensi-iltansa saanut yhdysvaltalainen supersankarielokuva, joka perustuu Fawcett Comicsin luomaan ja DC Comicsin omistuksessa nykyään olevaan samannimiseen sarjakuvahahmoon, joka tunnettiin aiemmin nimellä ”Kapteeni Marvel”. Se on DC Extended Universen seitsemäs elokuva. Elokuvan ohjasi David F. Sandberg ja käsikirjoittivat Darren Lemke ja Henry Gayden. Pääosissa ovat Zachary Levi, Mark Strong, Asher Angel, Jack Dylan Grazer ja Djimon Hounsou. Elokuvassa Billy Batson saa kyvyn muuttua aikuiseksi supersankariksi huutaessaan ”Shazam”, ja opettelee käyttämään voimiaan päihittääkseen ilkeän Thaddeus Sivanan sekä seitsemän kuolemansyntiä.
New Line Cinema suunnitteli jo 2000-luvun alussa näyteltyä Shazam-elokuvaa, mutta projekti viivästyi monta vuotta. Vuonna 2008 Peter Segal oli kiinnitettynä ohjaajaksi, John August käsikirjoittajaksi ja Dwayne Johnson Mustan Adamin näyttelijäksi. Projekti kuitenkin lopetettiin, mutta julkistettiin uudelleen vuonna 2014 Johnsonin ollessa yhä kiinnitettynä Mustan Adamin näyttelijäksi. Tammikuussa 2017 Mustan Adamin ensiesiintyminen päätettiin siirtää hahmolle kaavailtuun omaan sooloelokuvaan, Johnsonin ollessa kuitenkin yhä mukana Shazamin toteuttamisessa vastaavana tuottajana. Helmikuussa 2017 Sandberg palkattiin ohjaajaksi ja Levi valittiin nimikkohahmon esittäjäksi lokakuussa 2017, Angelin liittyessä näyttelijäkaartiin kuukautta myöhemmin. Kuvaukset alkoivat Torontossa tammikuussa 2018 ja päättyivät toukokuussa 2018.
Shazam! sai maailmanensi-iltansa Torontossa 15. maaliskuuta 2019. Elokuvateattereihin se ilmestyi Suomessa ja Yhdysvalloissa 5. huhtikuuta 2019. Elokuvan jatko-osa, Shazam! Fury of the Gods, sai ensi-iltansa 17. maaliskuuta 2023.
Näyttelijät

| 0 | 1 | 2 |
| --- | --- | --- |
|  Zachary Levi  | … |  Shazam   |
|  Mark Strong  | … |  Thaddeus Sivana   |
|  Asher Angel  | … |  Billy Batson   |
|  Jack Dylan Grazer  | … |  Freddy Freeman   |
|  Djimon Hounsou  | … |  velho Shazam   |
|  David Kohlsmith  | … |  4-vuotias Billy Batson   |
|  Faithe Herman  | … |  Darla Dudley   |
|  Grace Fulton  | … |  Mary Bromfield   |
|  Ian Chen  | … |  Eugene Choi   |
|  Jovan Armand  | … |  Pedro Peña   |
|  Cooper Andrews  | … |  Victor Vázquez   |
|  Marta Milans  | … |  Rosa Vázquez   |
|  Ethan Pugiotto  | … |  nuori Thaddeus Sivana   |
|  John Glover  | … |  Sivanan isä   |
|  Wayne Ward  | … |  Sid Sivana   |
|  Landon Doak  | … |  nuori Sid Sivana   |
|  Andi Osho  | … |  Emma Glover   |
|  Lotta Losten  | … |  Lynn Crosby   |
|  Caroline Palmer  | … |  Marilyn Batson   |
|  Adam Brody  | … |  Freddyn Shazam-avatar   |
|  Michelle Borth  | … |  Maryn Shazam-avatar   |
|  Meagan Good  | … |  Darlan Shazam-avatar   |
|  Ross Butler  | … |  Eugenen Shazam-avatar   |
|  D. J. Cotrona  | … |  Pedron Shazam-avatar   |
|  David F. Sandberg  | … |  Mister Mind (ääni, cameo)   |
Seitsemän kuolemansynnin liikkeenkaappaukset on toteutettu sijaisnäyttelijöillä, Steve Blumin ääninäytellessä Ylensyöntiä ja Kateutta, Darin de Paulin ääninäytellessä Ylpeyttä ja Ahneutta sekä Fred Tatascioren ääninäytellessä Vihaa, Himoa ja Laiskuutta. Lisäksi Ryan Handley, Levin sijaisnäyttelijä, tekee kreditoimattoman cameoesiintymisen elokuvan lopussa Teräsmiehen roolissa kohtauksessa, jossa hahmon kasvoja ei näytetä.
Tuotanto > Kehitys

New Line Cinema alkoi toteuttaa näyteltyä Shazam!-elokuvaa jo 2000-luvun alussa, William Goldmanin, Alec Sokolowin, Joel Cohenin, Bryan Goluboffin ja John Augustin tehdessä useita luonnostelmia käsikirjoitukselle. Peter Segal oli kiinnitettynä ohjaajaksi ja entinen showpainija Dwayne "The Rock" Johnsonin oli neuvotteluissa elokuvan roiston, Mustan Adamin, näyttelemisestä. New Line Cineman oli alun perin tarkoitus tuottaa elokuva ennen kuin siitä tuli esituotannon aikana osa Warner Brosia. Warner Brosin Batman-elokuva Yön ritarin menestyminen ja perhe-elokuva Speed Racerin negatiivinen vastaanotto kesällä 2008 johtivat Augustin eroamiseen projektista, kun hänet pakotettiin kirjoittamaan käsikirjoitus vastaamaan Yön ritarin vakavampaa tyyliä. Kesällä 2009 Bill Birch ja JSA/52:n tekijä Geoff Johns saivat laatia uuden käsikirjoituksen, Segalin ollessa yhä kiinnitettynä ohjaajaksi. Elokuussa 2010 Los Angeles Timesin kolumnisti Geoff Boucher raportoi Warner Brosin aloittaneen neuvottelut siitä toteuttaisiinko elokuvan sijaan mieluummin näytelty televisiosarja. Joulukuussa Segal kertoi ComingSoon.netin haastattelussa, että elokuvan toteuttaminen oli peruttu.
28. huhtikuuta 2014 SciFiNow kuitenkin raportoi DC Comicin sarjakuviin perustuvien elokuvien koskevaan Warner Brosiin suunnitelmaan kuuluvan Justice Leaguen lisäksi myös Kapteeni Marvelin, Fablesin ja 100 Bulletsin elokuvasovitukset. Ensi-iltapäivämääriä ei ollut vielä päätetty, mutta Justice Leaguen oli tarkoitus saada ensi-iltansa Batman v Superman: Dawn of Justicen jälkeen. Elokuussa 2014 Johnsonin vahvistettiin kuuluvan Shazamin näyttelijäkaartiin, mutta hänen rooliaan ei paljastettu. Syyskuussa 2014 Johnson vahvistettiin Mustan Adamin näyttelijäksi, Darren Lemken ollessa vahvistettuna käsikirjoittajaksi. Helmikuussa 2017 David F. Sandberg oli neuvotteluissa Shazamin ohjaajaksi ryhtymisestä. Lisäksi ilmoitettiin, että Shazamissa esiintymisen sijaan Dwayne Johnson esiintyisikin Mustan Adamin omassa elokuvassa. Heinäkuussa 2017 raportoitiin, että studio oli alkanut edetä nopeammin projektin kanssa. Dwayne Johnson sanoi, että kun hän vielä oli ollut kiinnitettynä projektiin, luova tiimi oli erilainen kuin silloin, ja oli innoissaan studion päätöksestä jakaa Musta Adam omaan elokuvaansa. Heinäkuun 2017 aikana myös aloitettiin Shazamin (Kapteeni Marvelin) ja muiden hahmojen näyttelijän valinta. Sandberg ilmoitti etsivänsä Billy Batsonille sekä Shazamille erilliset näyttelijät.
Tuotanto > Esituotanto

Elokuussa 2017 ohjaajaksi kiinnitetty David F. Sandberg kertoi elokuvan olevan seuraavaksi kuvattava DC-elokuva Aquamanin jälkeen. 29. elokuuta elokuvan esituotannon ilmoitettiin alkaneen. Lokakuussa 2017 Zachary Levi valittiin Shazamin näyttelijäksi. Marraskuussa Grace Fulton, joka oli aiemmin näytellyt Sandbergin ohjaamassa elokuvassa Annabelle: Creation, valittiin näyttelemään Mary Bromfieldiä. Marraskuun aikana Mark Strong oli neuvotteluissa tohtori Thaddeus Sivanan rooliin. Tammikuussa 2018 paljastettiin Strongin olleen virallisesti valittu rooliin. Asher Angelin paljastettiin näyttelevän Shazamin todellista minää: Billy Batsonia. Joulukuussa Jack Dylan Grazer valittiin näyttelemään Frederick ”Freddy” Freemania, Batsonin parasta ystävää. Saman kuukauden aikana Jovan Armand, Ian Chen ja Faithe Herman valittiin näyttelemään Pedro Peñaa, Eugene Choita ja Darla Dudleya, kun taas Cooper Andrews valittiin näyttelemään Batsonin ja tämän ystävien sijaiskodin isäntää. 18. tammikuuta 2018 Ron Cephas Jonesin paljastettiin olevan neuvotteluissa Billy Batsonille tämän voimat antaneen tietäjä Shazamin rooliin. Myöhemmin saman kuukauden aikana Marta Milans liittyi näyttelijäkaartiin Batsonin sijaiskodin emännän roolissa. Tammikuussa 2018 Lotta Losten paljasti näyttelevänsä elokuvassa.
Tuotanto > Kuvaukset

Kuvaukset alkoivat 29. tammikuuta 2018 Torontossa, Kanadassa. Huhtikuussa 2018 Ross Butlerin ilmoitettiin liittyneen näyttelijäkaartiin. Kuvaukset päättyvät 11. toukokuuta 2018.
Tuotanto > Jälkituotanto

Heinäkuussa 2018 paljastettiin, että Djimon Hounsou oli korvannut Cephas Jonesin Shazam-tietäjän näyttelijänä Cephas Jonesin erottua projektista aikataulunsa vuoksi. David F. Sandbergin yhteistyökumppanina aiemminkin toiminut Michel Aller toimii Shazamin leikkaajana. Visuaalisista efekteistä vastaa Technicolorin studio nimeltä Mr. X, joka tunnetaan työstään elokuvien The Shape of Water ja Tron: Perintö parissa.
Musiikki

21. heinäkuuta 2018 Benjamin Wallfischin paljastettiin säveltävän Shazamin musiikki, tehden tästä kolmannen Sandbergin ohjaaman elokuvan, jonka parissa hän on työskennellyt, Lights Outin ja Annabelle: Creationin jälkeen. Wallfisch oli aiemmin mukana tekemässä lisämusiikin Batman v Superman: Dawn of Justiceen, DC Extended Universen toiseen elokuvaan.
Julkaisu

Shazam! sai ensiesityksensä Torontossa 15. maaliskuuta 2019. Elokuvateattereihin se ilmestyi 5. huhtikuuta 2019.